履信池櫻桃島上醉後走筆送別舒員外兼寄宗正李卿考功崔郎中
作者：白居易
朝代：唐

paragraphs: 櫻桃島前春，去春花萬枝。
忽憶與宗卿閑飲日，又憶與考功狂醉時。
歲晚無花空有葉，風吹滿地乾重疊。
蹋葉悲秋復憶春，池邊樹下重殷勤。
今朝一酌臨寒水，此地三迴別故人。
櫻桃花，來春千萬朵，來春共誰花下坐。
不論崔李上青雲，明日舒三亦拋我。